Anders Bro Bystrup gentog sidste års bedrift og tog DM-titlen for veteraner. Han tilskriver selv sejren, at han lagde hårdt ud i løbet. - Et hurtigt udlæg ville ryste konkurrenterne. Det lykkedes, og resten af løbet skulle jeg bare undgå at lave fejl, siger Anders Bro Bystrup. Den forsvarende mester kunne køre i mål med cirka halvandet minuts afstand til nærmeste konkurrent, der var den danske veteranmester i mountainbike, Ulrik Frandsen fra Aarhus 1900 MTB.

Referat:
Søndag var der cykelcross-mesterskaber i Helsingør. Cycling Nords veteran blev dansk mester i sin klasse.